kardosdrur/scandi-wiki huggingface dataset:
Stokes' lov

Stokes' Lov er et udtryk for den gnidningsmodstand, et kugleformet legeme bliver påvirket af, når det bevæger sig gennem en væske med konstant hastighed. Stokes' lov anvendes ofte på en kugles fald gennem en væske under påvirkning af tyngdekraften. 

Udtrykket for Stokes' lov er således: 

Fd er gnidningskraften - også kendt som Stokes' træk - der udtrykker sig som kontaktfladen mellem væsken og partiklen (målt i N), µ er væskens dynamiske viskositet målt i Pa·s, R er det sfæriske objekts radius målt i m, og v er partiklens hastighed målt i . Den dynamiske viskositet anvendes om væskers indre friktion. 

For at man kan bruge Stokes' lov om en partikels vej gennem en væske, er der nogle forudsætninger, som skal opfyldes først: 
 Strømning i væsken - ingen hvirvler eller anden forstyrrelse i væsken. 
 Sfæriske partikler. 
 Homogent materiale.
 Glatte overflader.
 Partiklerne må ikke forstyrre hinanden. 

Stokes' lov er opkaldt efter George Gabriel Stokes, som i 1851 udledte udtrykket for gnidningsmodstanden gennem en væske.

Fluidmekanik
Hydrodynamik
Indfaldsvinkel

Indfaldsvinklen for mange objekter er ofte lig med udfaldsvinklen. En billard-kugle, vil ramme siden af billardbordets kanter med en vinkel på fx 45 grader. Når den bliver fjedret ud igen, vil udfaldsvinklen være lig med indfaldsvinklen, altså lig med 45 grader. Indfaldsvinkel = udfaldsvinkel. Dette gælder også for lysets refleksion i et spejl o.lign., en hoppebold.

Se også 
 Refraktion
 Refleksion (fysik)

Optik
Vinkel
Cornelius Gurlitt (kunstsamler)

Rolf Nikolaus Cornelius Gurlitt (født 28. december 1932 i Hamborg, død 6. maj 2014 i München) var en tysk kunstsamler. Gurlitt var søn af Adolf Hitlers kunstsamler, Hildebrand Gurlitt.

I 2013 fandt de tyske myndigheder 1.500 kunstværker for syv milliarder kroner, som stammede fra nazisternes plyndringer under 2. verdenskrig, i en lejlighed i München. Ejeren af lejligheden viste sig at være Cornelius Gurlitt – kunstværkerne var en værdifuld arv fra hans far, desuden opbevarede han også opbevarede kunstværker i et hus i den østrigske by Salzburg.

Personer fra Hamborg
Tyskere i 1900-tallet
Tyskere i 2000-tallet
Kunstsamlere fra Tyskland
Cornelius 3
Hyperoperator

En hyperoperator er en aritmetisk operator, som kan beskrives som gentagelser af den "lavere" hyperoperator. Hyperoperatoren af grad-0 er efterfølger-funktionen (f(x)=x+1) dvs. at a[0]b=a+1 (uafhængig af b), derefter følger hyperoperatoren af første grad, som gentager efterfølger-funktionen (adderer 1) på tallet, a, b gange, altså a[1]b=a+b.

Følgen af hyperoperatorer er efterfølger-funktionen (a+1), addition (a+b), multiplikation (ab), potens (ab), tetration (ba) osv.

En hyperoperator af n. grad defineres med den rekursive funktion:

Der eksisterer mange notationer til at vise hyperoperatorer f.eks. notationen med kantede parenteser og Knuths pil-notation.

Aritmetik
Matematik
Programmering
Trenchcoat

En trenchcoat er en regnfrakke fremstillet af vandtæt bomuld gabardin, poplin eller læder. De har generelt et aftagelig inderfor, raglanærmer og den klassiske version kommer i forskellige længder fra halvvejs ned på låret til ned over knæet. Det var oprindeligt en militærbeklædningsgenstand og denne oprindelse kan ses i dens stil.

Traditionelt er denne beklædningsgenstand dobbeltradet med 10 knapper foran, bredt revers, et vindfang og lommer, med knaplukning. Frakken har ofte et bælte i livet, ligesom den har stropper omkring håndleddene, der kan åbnes. Trenchoats har ofte skulderstropper med knaplukning, hvilket var funktionelt i dens oprindelige kontekst som militærbeklædning. Den klassiske farve af en trenchcoat er khaki.

Trenchcoaten blev udviklet som et alternativ til den tunge serge greatcoat, der blev båret af britiske og franske soldater under første verdenskrig. De to britisk luksusfirmaer Burberry og Aquascutum hævder begge at stå bag opfindelsen af trenchcoaten. Aquascutums hævd går tilbage til 1850, mens Thomas Burberry opfandt gabardintekstilet i 1879 til en officers regnfrakke til det britiske War Office i 1901.

Se også 
Frakke
Regntøj

Referencer

Eksterne henvisninger 
Trench coat guide, Gentlemans Gazette.

Frakker
Regntøj
Voss Station

Voss Station (Voss stasjon) er den vigtigste jernbanestationen i Voss kommune i Hordaland. Den ligger på Bergensbanen og var endestation, da Vossebanen blev åbnet i 1883. Da Bergensbanen til Oslo blev åbnet af Kong Haakon VII i 1909 fandt den officielle markering sted ved denne station. Stationen ligger ved Voss centrum, på den nordøstlige bred af Vangsvatnet i en højde af 56,5 meter over havet.

Stationen var tidligere udgangspunktet for sidebanen Hardangerbanen, som gik til Granvin, men denne bane ble nedlagt for passagertrafik i 1985 og helt nedlagt i 1989. Strækningen til Palmafoss vognlastterminal blev beholdt som sidespor. De fleste lokaltog på den vestlige del Bergensbanen, som går længere end Bergen-Arna, har endestation på Voss, selv om nogle lokaltog går videre til Myrdal.

Litteratur

Eksterne henvisninger 

Stationer på Bergensbanen
Etableret i 1883
Stationer på Hardangerbanen
Jernbanestationer i Hordaland
Kiss Me Once

Kiss Me Once er det tolvte studiealbum af den australske sangerinde Kylie Minogue. Det blev udgivet af pladeselskabet Parlophone den 14. marts 2014 og er hendes første studiealbum siden Aphrodite (2010). Albummet er Minogues første udgivelse under Warner Music Group i hele verden, efter pladeselskabet købte Parlophone. Albummet blev udgivet af Warner Bros. Records i Nordamerika og af Parlophone i Storbritannien.

Udgivelse og indspilning 
Efter udgivelsen af The Abbey Road Sessions (2012) forlod Minogue hendes langsigtede leder Terry Blamey og underskrevet en ny aftale med Roc Nation. Minogue fortsatte at arbejde på hendes tolvte studiealbum i 2013 med angivelse i februar 2013, at Minogue havde arbejdet med singer-songwriter Sia Furler.

Albummet blev hovedsageligt indspillet i Los Angeles, med yderligere indspilningerne i New York og London. Andre samarbejdspartnere i 2013 inkluderet Darkchild, Brooke Candy, MNDR og will.i.am. Dagen før Minogues 45. fødselsdag blev det annonceret hun havde for nylig indspillet et samarbejde med Enrique Iglesias. Samme dag har hun udgivet den salgsfremmende singlen "Skirt" for albummet.

Singler 
Den første single "Into the Blue" blev udgivet den 28. januar 2014 de fleste lande. Musikvideoen blev instrueret af Dawn Shadforth og udgivet den 3. februar 2014. Singlen nåede 12. pladsen på UK Singles Chart og førstepladsen i USA på Hot Dance Club Songs-hitlisten.

Den anden single "I Was Gonna Cancel", som blev skrevet og produceret af Pharrell Williams, blev udgivet den 22. april 2014.

Listeplaceringer og salg 
Kiss Me Once nåede andenpladsen på UK Albums Chart med salg på over 29.000 eksemplarer den første uge og var Minogues femtende Top 10-album. I Australien nåede albummet førstepladsen på ARIA Charts den første uge med salg på over 8.000 eksemplarer og var hendes fjerde album som nåede førstepladsen i landet. Albummet faldt på sjettepladsen den anden uge på hitlisten. I New Zealand nåede albummet 13. pladsen og var hendes tredje studiealbum at tilbringe kun en uge på hitlisterne. I Japan nåede albummet 40. pladsen på Oricon med salg på over 3.000 eksemplarer den første uge.

I USA nåede albummet 31. plassen med salg af 12.000 eksemplarer den første uge og var Minogues tredje højeste album på Billboard 200. Albummet nåede også tredjepladsen på Dance/Electronic Albums.

Sporliste

Hitlister

Udgivelsehistorie

Referencer

Eksterne henvisninger 
 Officielle hjemmeside af Kylie Minogue
 Kiss Me Once på Metacritic

Kylie Minogue-album
Album fra 2014
Arne Stinus

Arne Stinus, født Arne Stinus Nielsen (7. juli 1932 i Vordingborg – 9. april 1995) var en dansk politiker, bror til Erik Stinus.

Han var søn af lærer og lærerformand Stinus Nielsen og Ketty Beckwith, blev student fra Vordingborg Gymnasium 1950 og tog lærereksamen fra Vordingborg Seminarium 1954. Han var lærer i Norge og Island 1957, i Vordingborg 1958-65, afbrudt af studietur til udviklingslande i Afrika, Asien og Latinamerika 1960-62, konsulent i Undervisningsministeriet 1964-65 og sekretariatschef i Dansk UNICEF Komité fra 1965.

Arne Stinus var fra 1968 til 1977, 1979 til 1981 og atter 1984 til 1987 medlem af Folketinget for Det Radikale Venstre, valgt i Næstvedkredsen. Han var medlem af delegationen til Europarådets rådgivende forsamling 1968-69, 1970-71 og 1973-75, af Danmarks delegation til FN's generalforsamling siden 1968, af regeringens nedrustningsudvalg fra 1968. Medlem af Dansk UNICEF Komités forretningsudvalg 1962-65, af den danske FN-forenings hovedbestyrelse 1962-70, formand fra 1970, landsformand for FN-forbundet fra 1970 og medlem af Det danske Selskabs styrelse fra 1968. 

Han blev gift 6. oktober 1962 med Chiyeko Koichi (født 12. juli 1939 i Tokyo), datter af administrerende direktør i Sony Corporation Koichi Kasahara (død 1964) og hustru Yoshiko Misumi.

Han er begravet på Vordingborg gamle Kirkegård.

Kilder 
 Kraks Blå Bog 1974
 

Personer i Kraks Blå Bog (afdøde)
Personer fra Vordingborg
Tidligere folketingsmedlemmer fra Det Radikale Venstre
Folketingsmedlemmer i 1960'erne
Folketingsmedlemmer i 1970'erne
Folketingsmedlemmer i 1980'erne
Foreningsformænd fra Danmark
Lærere fra Danmark
Dæmonologi

Dæmonologi (fra græsk δαίμων, daimōn, "demon" og -λογία, -logia "viden"') er det teoretiske studie eller læren om dæmoner, deres væsen og effekter. Den praktiske lære, dyrkelsen eller påkaldelse af dæmoner, kaldes dæmonolatri. Dæmonologi er et fagområde indenfor teologi, selv om der hersker delte meninger om hvorvidt det rent faktisk bør regnes for et teologisk emne.

Malleus Maleficarum (1487) og Practica rerum criminalium (1635) af tyskeren Benedict Carpzov fremhæves ofte som et eksempel på litteratur der udlægger den katolske kirkes dæmonologi. Andre kilder der tager emnet op er The Sacred Magic of Abramelin the Mage, The Lesser Key of Solomon (Ars Goetia), Grimoirum Verum med flere middelalderlige og eftermiddelalderlige værk som behandler dæmoners natur og bringer fortegnelser. Majoriteten af de dæmonologiske kilder som eksisterer er kristne eller udgår fra en kristen eller jødisk teologi, men begrebet dæmon og tilsvarende væsener findes i flere andre religioner, over hvilke der også findes forskellige optegnelser.

Kilder

Se også 
 Angelologi
 Eksorcisme
 Heksejagt
 Satanisme

 
Dæmoner
We Are the In Crowd

We Are the In Crowd er et amerikansk pop-punk band, der stammer fra Poughkeepsie, New York. Bandet blev dannet i 2009. Medlemmerne af bandet er Tay Jardine, Jordan Eckes, Cameron Hurley, Mike Ferri, og Rob Chianelli. De udgav deres debut-EP Guaranteed To Disagree i juni 2010 og deres første album Best Intentions i 2011. Deres andet album Weird Kids blev udgivet i februar 2014.

Gruppens dannelse 
Gruppen underskrev en kontrakt med Hopeless Records under navnet "The In Crowd" og udgav derefter deres første single "For The Win" på ITunes. De endte med at skifte navn til "We Are The In Crowd", da der også var et reggae band fra 70'erne der også gik under navnet "The In Crowd". I februar 2009 indspillede We Are The In Crowd til deres første EP Guaranteed To Disagree. EP'en blev udgivet den 8. juni 2010.

MySpace-hændelsen 
I April 2009, blev bandets MySpace hacket. Hackeren var et ex-medlem af bandet, som så slettede alt deres musik og alle deres venner de havde på deres profil. Hjemmesiden Absolutepunk.net skrev en artikel om det, som fangede opmærksomheden af nogen fra Hopeless Records. We Are The In Crowd blev kontaktet af dem kort efter det skete.

Biografi 
Bandet begyndte at lave materiale til deres første album i Maj 2011. De meddelte at albummet ville blive udgivet den 4. Oktober af samme år. Albummet ramte en placering på 122 på Billboard 200 i USA. We Are The In Crowd har spillet sammen med flere populære pop-punk bands, så f.eks. All Time Low og Mayday Parade. Bandet har også været med på Warped Tour i 2010 og 2012, og de skal også være med i 2014. I et interview med Fuse, meddelte bandet at de ville begynde at arbejde på materiale til deres andet album i sommeren af 2013. I August 2013 udgav de sangen “Attention”. Den 3. December 2013, blev det offentliggjordt at We Are The In Crowd ville udgive deres andet album Weird Kids den 18. Februar 2014. Den samme dag blev sangen “The Best Thing (That Never Happened)” udgivet på Spotify, og på grund af den “overvældende reaktion” blev sangen også udgivet på ITunes den samme dag, hvilket var et par dage for tidligt. Weird Kids kom på en placering af 29 på Billboard 200 i USA, så det er deres højeste placeret album indtil videre.

Medlemmer 
 Tay Jardine – forsanger, keyboard, violin

 Jordan Eckes – guitar, sanger

 Cameron Hurley – guitar, baggrundsanger

 Mike Ferri – bass

 Rob Chianelli – trommer

Noter 

Popgrupper fra USA
Moab

Moab (hebraisk: מוֹאָב, Mo'av; i betydningen "fars sæd/frø"; græsk Μωάβ Mōav; arabisk مؤاب, assyrisk Mu'aba, Ma'ba, Ma'ab ; egyptisk Mu'ab) er det historiske navn kendt fra omtale i Bibelen for en landstribe i bjergene, som ligger i nutidens Jordan og som strækker sig langs den østlige del af Dødehavet. Moabitterne var et historisk folk eller stamme, som ofte lå i strid med deres israelittiske naboer mod vest. Deres hovedstad var Dibon, der lå tæt på nutidens Dhiban.

Deres eksistens er dokumenteret i talrige arkæologiske fund: Bedst kendt er den historisk betydningsfulde Meshastele. Inskriptionen på den beretter om en moabittisk sejr over en ikke-navngivet søn af kong Omri. Stelen er også vigtig, fordi den nævner "Davids hus" og henviser til kong David - udenfor Bibelen.

Litteratur 
 Routledge, Bruce (2004): Moab in the Iron Age: Hegemony, Polity, Archaeology. Den mest omfattende behandling og beskrivelse av historiske Moab til dags dato.
 Bienkowski, Piotr (red.) (1992): Early Edom and Moab: The Beginning of the Iron Age in Southern Jordan
 Dearman, Andrew (red.) (1989): Studies in the Mesha inscription and Moab

 

Oldtidsriger
Oldtidens folkeslag
Mellemøstens historie
Bibelske steder
Moab (flertydig)

Moab eller MOAB kan have flere betydninger.

 Moab - Det historiske navn for et tidligere kongedømme i det nuværende Jordan.
 Moab - Ifølge biblen Lots ældste søn og patriark i kongedømmet Moab
 Moab, Utah - En by i den amerikanske delstat Utah.
 "Moab", en sang af Conor Oberst fra albummet Conor Oberst

Bogstaverne "MOA" er på engelsk en ofte anvendt forkortelse for "Mother of All" ("Alle xx's moder") og MOAB er derfor også en anvendt forkortelse for bl.a.
 Massive Ordnance Air Blast bomb - En amerikansk konventional bombe også kaldet "Mother of All Bombs", der tidligere var den kraftigste konventionelle bombe (i dag muligvis overgået af en russisk konventionel bombe kaldet FOAB, Father Of All Bombs)
 Mother of All Battles - En betegnelse om den dengang forestående Golfkrig (1990-91) anvendt af Iraks diktator Saddam Hussein
 Mother Of All Burgers eller Mother Of All Burritos - Betegnelse for en (meget) stor servering af burger eller burrito på restauranter, typisk i USA.
Salepgøgeurt

Salepgøgeurt (Anacamptis morio), ofte skrevet salep-gøgeurt, er en 7-35 cm høj orkidé, der er vidt udbredt i Europa samt i dele af Nordafrika og Mellemøsten. Den vokser på enge og overdrev, mod syd i maki. Arten har purpurrøde blomster med grønstribede blosterblade, der er hætteformet samlede.

Beskrivelse 
Salepgøgeurt har ligesom horndrager næsten kuglerunde rodknolde, og blade, der er omskedende stænglen og en blomsterstand med hindeagtige støtteblade. Blomsterne er hos salepgøgeurt purpurrøde til hvide. De ydre blosterblade har grønne striber og er hætteformet samlede. Læben har purpurrøde prikker og en cylindrisk, opadkrummet spore. Den blomstrer alt efter breddegrad mellem marts og juni, i Danmark i maj.

Voksested 

Arten vokser på græsland, i åbne skove og i maki på kalkholdig til let sur bund. I Danmark vokser salepgøgeurt som en sjælden plante på enge og overdrev nær kysten på Sjælland, Samsø og Bornholm. Arten har sin europæiske nordgrænse i det sydlige Skandinavien og er derfor sjælden i Sverige.

Noter 

Flerårige urter
Tetration

Tetration er en aritmetisk operator, som betegner gentagende potenser. Tetration noteres ligesom potens med "eksponenten" men i venstre side (ba). F.eks. er 32=2(22)=24=16.

Tetration er den 4. hyperoperator. Den 5. hyperoperator (gentagende tetration) er pentation.

Aritmetik
Programmering
Binære operationer
North Cascades National Park

North Cascades  National Park er en nationalpark i delstaten Washington i USA. Parken blev etableret 2. oktober 1968 og havde næsten 20.000 besøgende i 2007. Næsten 93 % af parken blev yderligere beskyttet som uberørt natur via Washington Park Wilderness Act fra 1988.

De vigtigste naturattraktioner i nationalparken er gletcherne. I 1971 havde parken 318 gletchere med et samlet areal på 117 km² og var dermed den parken med flest gletchere af alle amerikanske parker som ligger udenfor Alaska. Alle gletchere i parken havde stor  afsmeltning mellem 1980 og 2005 og hastigheden på issmeltningen øger. Parken  omfatter  dele af bjergkæden North Cascades .

Nationalparken er også kendt for sit dyreliv. Vildmarksområderne i  parken er et naturlig tilholdssted for dyr som ulv, los, elg, jærv og mange andre sjældne og truede dyrearter. Det er været flere observationer af sortbjørn, og også flere andre pattedyr, amfibier og krybdyr er registreret i parken. 

Det er ekstrem variation i klima og landskab i parken og dette afspejles i det varierede planteliv. Parken indeholder også cirka 236  km² med gammel skov som i enkelte tilfælde er flere hundrede år gamle.

Nationalparken har fritidsområder ved søerne Ross Lake og Lake Chelan.  Der er populære vandre- og klatreområder ved  Cascade Pass, Mount Shuksan, Mount Triumph og Eldorado Peak.

Se også
Nationalparker i USA

Eksterne kilder/henvisninger 

Officielt websted

Nationalparker i USA
Washington (delstat)
Gemmologi

Gemmologi (la. gemma ædelsten) er læren om ædelsten. Gemmological Association of Great Britain blev stiftet 1908 og begyndte kurser med diplomeksamen i 1913. Norges Gemmologiske Selskap blev stiftet 1950 og uddanner diplomgemmologer ved to-årige kurser, med eksamen i samarbejde med det britiske selskab. 

I Danmark er titlen gemmolog ikke beskyttet. Guldsmedefagets Fællesråd har siden 2004 arrangeret kurser i gemmologi.

I Danmark kan man læse til Eksamineret Gemmolog & Diamantgraderer hos Scandinavian School of Gemology på SSOG.dk som et deltids online studie.

Eksterne henvisninger 

 Gemmologi hos Den Store Danske, DSD
 "Gemmologi" fra http://snl.no/gemmologi, Store norske leksikon (2009, 14. februar). Hentet 7. maj 2014. ("Fri gjenbruk")

Se også 
 Gemme − Kamé − Intaglio

Ædelsten
Mineralogi
Petrologi
Uddannelses- og Forskningsministeriet

Uddannelses- og Forskningsministeriet er et ministerium under Danmarks regering, der har ansvaret for forskningspolitikken, innovation og videregående uddannelser. Universiteter, professionshøjskoler, erhvervsakademier, forskerparker, sektorforskningsinstitutter, forskningscentre og danske institutter i udlandet hører blandt andre under ministeriet.

Minister siden den 15. december 2022 er Christina Egelund.

Ministeriet består per 1. oktober 2020 af et departement og Uddannelses- og Forskningsstyrelsen. En række råd hører desuden under ministeriet.

Ministeriet blev oprettet ved SR-regeringens tiltrædelse i januar 1993 under navnet Forsknings- og Teknologiministeriet, men ændrede allerede i 1994 navn til Forskningsministeriet. I 2000 blev navnet atter ændret; denne gang til IT- og Forskningsministeriet. I 2001 blev navnet ændret nok en gang, nu til Ministeriet for Videnskab, Teknologi og Udvikling (ofte blot Videnskabsministeriet). Ressortområdet blev udvidet i 2001, således at ministeriet også fik ansvaret for universiteter, erhvervsforskere samt teknologi- og innovationspolitik. I 2011 ændredes navnet til Ministeriet for Forskning, Innovation og Videregående Uddannelser samtidig med, at der overførtes forskellige forhold vedrørende videregående, kunstneriske og maritime uddannelser. Endeligt i 2014 skiftede ministeriet navn til det nuværende: Uddannelses- og Forskningsministeriet.

Ministerliste

Departementschefer

Eksterne henvisninger 
 Uddannelses- og Forskningsministeriet – Officielle hjemmeside.

Kilder 

 
Etableret i 1993
Slotsholmen
Lister over ministre fra Danmark
Danske ministerier
Friedrich Ernst von Kardorff

Friedrich Ernst von Kardorff (8. juni 1791 – 3. maj 1867) var en tysk godsejer.

Han var søn af dansk generalløjtnant Augustin von Kardorff til Böhlendorff i Mecklenburg og Hedwig Sophia Margaretha von der Lühe. Han arvede Böhlendorff, blev dansk major og kammerherre.

4. september 1830 ægtede han Juliane Sophie komtesse Krag-Juel-Vind-Frijs (18. april 1811 på Søbygård - 27. januar 1899 i Dolgen am See), datter af grev Jens Christian Carl Krag-Juel-Vind-Frijs og Henriette Frederikke Magdalene, rigsgrevinde zu Innhausen und Knyphausen.

Kilder 
 Danmarks Adels Aarbog 2006-08.

Kammerherrer fra Danmark
Officerer fra Danmark
Danskere i 1800-tallet
Tyskere i 1800-tallet
Friedrich Ernst
Godsejere fra Tyskland
Olympic National Park

Olympic National Park er en nationalpark, et biosfærereservat og et verdensarvsområde på Olympic halvøen i delstaten Washington i USA. Parken blev etableret 29. juni 1938, og er på 3.733 km². De vigtigste naturattraktioner i parken er uberørt natur i tre meget forskellige biotoper: Stillehavskystlinjen, Olympic Mountains og den tempererede regnskov.

Historie 
Præsident Theodore Roosevelt udformede Olympic National Monument i 1909, primært for at beskytte den tilbageværende stamme af wapiti-underarten Cervus canadensis roosevelti, også kendt som Roosevelt Elgen. Området fik nationalparkstatus i 1938. I 1976 blev parken et internationalt biosfærereservat og i 1981 kom den på verdensarvslisten. I 1988 fik 95% af arealet i parken en forstærket beskyttelse som Olympic Wilderness under Washington Park Wilderness Act .

Naturen og landskabet 
Den indre, og absolut største del af nationalparken, udgøres af Olympic Mountains. De højeste tinder er Mount Olympus (2.428 moh.) og Mount Deception (2.374 moh.). På trods af den relativt lave højde, bevirker lokale klimaforhold, at større dele af bjergene er så kolde at de ligger over trægrænsen. Nogle tinder er under permanent snedække og Olympic Mountains rummer mange små gletsjere, dog kun fire som er større end 1 km².

Den vestlige del af fredningen, ligger i det vådeste område i hele det kontinentale USA og fra bjergene er der mod vest udsigt til tempererede regnskove, herunder Hoh og Quinault. Her er meget mose og floraen domineres af store nåletræer, mos og bregner, alt sammen næret af de store regnmængder fra Stillehavet.

Løsrevet fra den indre del af nationalparken, ligger 117 km kystlinje langs Stillehavet. Dette område er ubeboet, med undtagelse af to stammesamfund ved hvert sit flodudløb.

Dyre- og plantelivet i området har flere endemiske arter, på grund af bjergenes afgrænsende forløb, f.eks. murmeldyret Marmota olympus.

Galleri 
Natur og landskaber

Dyr

Planter

Se også 
 Nationalparker i USA

Referencer

Eksterne henvisninger 

 Officielt websted
 Om Olympic National Park på UNESCOs websted

Nationalparker i USA
Verdensarvsområder i USA
Washington (delstat)
Biosfærereservater i USA
Instrumentel betingning

Instrumentel betingning er en indlæringsmetode, der består i at en given adfærd belønnes, eller eventuelt straffes, hvorved personen/forsøgsdyret gennem belønning/straf tillærer sig en bestemt adfærd. Instrumentel betingning kan eksempelvis bestå i, at forsøgsdyret trykker på en pedal, hvorefter der under de givne omstændigheder gives belønning i form af mad. 

En bidragsyder til teorien om instrumentel betingning var den amerikanske adfærdspsykolog  Edward Thorndike.

Se også 
 Klassisk betingning

Psykologi
Læring